Sellistele arusaamistele jõudsin ma nende erakordsete kogemuste jooksul, mida võib nimetada "transpersonaalseteks." Kuid sellised taipamised kerkivad esile ka looduses jalutamise, seltskondlike kohtumiste, lastega mängimise, musitseerimise ning kunstimuuseumide ja pühade paikade külastamise ajal, samuti seostuvad need teiste kogemustega, mis on pigem erandlikud kui erakordsed. Nõnda siis teen ma oma parima, et matkida Brasiilia capoeirista'sid, olen ühenduses oma "looma erksusega" ning tantsin õnnelikult, kuigi mõnikord kohmakalt kobades, oma teel läbi elu. Kogu selle aja ootan ma juhust, et tegutseda arukuse, kaastunde, loovuse, terviklikkuse ja teiste väärtuste nimel, mida ma kalliks pean.